b'\n_START_ARTICLE_\nMuse\n_START_SECTION_\nNastanek in zgodnja leta (1994 \xe2\x80\x93 98)\n_START_PARAGRAPH_\nVsi trije \xc4\x8dlani skupine so igrali vsak v svoji skupini med obiskovanjem kolid\xc5\xbea v Teignmouthu v zgodnjih devetdesetih, nastanek Muse pa se je pri\xc4\x8del, ko je Bellamy uspe\xc5\xa1no prestal avdicije za kitarista skupine, v kateri je bobne igral Dominic, in se je imenovala Carnage Mayhem. Po tem so povpra\xc5\xa1ali Christopherja Wolstenholme-ja, ki je za \xc4\x8das igral bobne, \xc4\x8de se bi lahko nau\xc4\x8dil igrati bas, ter se pridru\xc5\xbeil skupini. Wolstenholme se je strinjal ter se za\xc4\x8del u\xc4\x8diti bas, medtem ko se je Bellamy u\xc4\x8dil postati pevec in tekstopisec skupine._NEWLINE_Najprej so se Muse tako imenovali Gothic Plague. Kasneje so si nadeli ime Fixed Penalty, kasneje pa \xc5\xa1e Rocket Baby Dolls. S sliko gotskega in glam stila so se tako v\xc4\x8dlanili na lokalno tekmovanje bandov, na katerem so tudi zmagali, na koncu nastopa pa razbili vso opremo. Kmalu zatem se je trio odlo\xc4\x8dil da opusti univerzo, pusti slu\xc5\xbebe, in si ime spremeni v Muse, ter se preseli iz kraja Teignmouth. Ime za band je Matt dobil po njegovem profesorju Samuelu Theounu. V\xc5\xa1e\xc4\x8d jim je bilo tudi zato, ker je bilo kratko in je izgledalo odli\xc4\x8dno na posterjih.\n_START_SECTION_\nPrvi EP-ji (1998 \xe2\x80\x93 2000)\n_START_PARAGRAPH_\nPo nekaj letih ustvarjanja mre\xc5\xbee obo\xc5\xbeevalcev so Muse igrali prve nastope v Londonu in Manchestru, ko so bili predskupina Skunk Anansie na njihovi turneji. Band je imel med turnejo pomemben sestanek z Dennisom Smithom, lastnikom studia Sawmills Studio (pretvorjeno poslopje vodnega mlina, ki se nahaja v Cornwallu). Skozi \xc4\x8das je opazoval tri fante, kako so odra\xc5\xa1\xc4\x8dali, saj je bil prijatelj z njihovimi star\xc5\xa1i, imel pa je tudi podjetje za glasbeno produkcijo z bodo\xc4\x8dim menegerjem Muse, Safto Jafferyjem._NEWLINE_Rezultat sestanka je bil snemanje in izdaja prvega EP-ja, imenovanega kar Muse EP, izdanega 11. maja 1998. Njihov drugi EP, imenovan Muscle Museum EP, je bil izdan 11. januarja 1999 in je dosegel tretjo mesto na lestvici indie singlov, za band pa sta se za\xc4\x8dela zanimati tudi Steve Lamacq, britanski radio moderator, ter britanski glasbeni tednik NME. Dennis Smith je band predstavil Safti Jafferyju, s katerim je za\xc4\x8del glasbeno zalo\xc5\xbebo Taste Media. Kasneje, leta 1999 so Muse igrali na Woodstocku, na odru novih bandov. Muse so podpisali pogodbo z Smithom in Jafferyjem, ter pod njihovo zalo\xc5\xbebo posneli prve tri albume.\n_START_SECTION_\nShowbiz (1999 \xe2\x80\x93 2000)\n_START_PARAGRAPH_\nKljub uspehom, ki ga je trio do\xc5\xbeivljal z njihovim prvim EP-jem, pa britanske glasbene zalo\xc5\xbebe niso hotele podpisati pogodbe z Muse. Po izletu v New Yor\xc5\xa1ki CMJ festival, jih je Nanci Walker, takrat direktorica A&R v zalo\xc5\xbebi Columbia Records, odpeljala v Ameriko na predstavitev banda Timu Devinu, predsedniku zalo\xc5\xbebe Columbia Records, ter Ricku Rubinu iz American Recordings. Med potjo so 24 decembra, leta 1998, Muse podpisali pogodbo z Ameri\xc5\xa1ko zalo\xc5\xbebo Maverick Records. Ko so se vrnili nazaj iz ZDA, je njihova zalo\xc5\xbeba v britaniji, Taste Media, aran\xc5\xbeirala sporazum z raznimi glasbenimi zalo\xc5\xbebami v Evropi in Avstraliji, in jim pustila nadzor nad kariero skupine po dr\xc5\xbeavah. Kmalu se je timu pridru\xc5\xbeil John Leckie, kot tudi Paul Reeve, producent Muscle Museum EP-ja, ki sta skupaj z bandom posnela prvi studijski album, Showbiz (1999). Album je nazorno kazal na eni strani agresiven, na drugi pa melanholi\xc4\x8den glasbeni stil skupine. Besedila so bila osredoto\xc4\x8dena na \xc4\x8dlove\xc5\xa1ke odnose in te\xc5\xbeave, ki jih je band do\xc5\xbeivljal med tem, ko so se posku\xc5\xa1ali uveljaviti v Teignmouthu.\n_START_SECTION_\nOrigin of Symmetry in Hullabaloo (2001 \xe2\x80\x93 2002)\n_START_PARAGRAPH_\nMed produkcijo drugega albuma, imenovanega Origin of Symmetry, je band za\xc4\x8del eksperimentirati z glasbili in instrumentacijo. Tako je na albumu mo\xc5\xbeno tudi sli\xc5\xa1ati cerkvene orgle, \xc5\xbeivalske kosti, zadrge na hla\xc4\x8dah in podobno. Album je vseboval veliko igranja na klavir ter tudi ve\xc4\x8d elektronskih elementov kot prvi album. Bellamy je izdal tudi, da sta za kitarske efekte ter na\xc4\x8din igranja kriva dva njegova vzornika, Jimi Hendrix in Tom Morello iz Rage Against the Machine. Album vsebuje tudi cover pesmi "Feeling Good", Anthonyja Newleya in Leslieja Bricusseja._NEWLINE_Leat 2002 so Muse to\xc5\xbeili Celine Dion, ko si je nameravala njeno predstavo v Las Vegasu preimenovati v "Muse", kljub temu, da ima skupina pravice do lastni\xc5\xa1tva imena v svetu glasbe. Dion je skupini ponudila 50.000 dolarjev, vendar so Muse ponudbo zavrnili. Bellamy je kasneje dodal \xc5\xa1e da si ne \xc5\xbeelijo nastopati po svetu pred ljudmi, ki bi mislili da so Muse le osebni band Celine Dion. Kmalu se je Dion umaknila. Album Origin of Symmetry je bil iz strani kritikov sprejet zelo dobro, imel je povpre\xc4\x8dno oceno 9/10. _NEWLINE_Zalo\xc5\xbeba Maverick je imela pomisleke glede stila Bellamyjevega glasa, povedali so da je radiu neprijazen, ter ga za to niso hoteli izdati v Ameriki. Kasneje so Muse zapustili Mavercik, album pa v Ameriki izdali leta 2005, ko so se pridru\xc5\xbeili zalo\xc5\xbebi Warner Bros._NEWLINE_Muse so leta 2002 izdali \xc2\xbblive\xc2\xab\xc2\xa0DVD, imenovan Hullabaloo. Vseboval je posnetek celotnega koncerta, ki so ga Muse odigrali v areni Le Zenith, v Parizu leta 2001, prav tako pa je vseboval dokumentarec o turneji. Skupaj z DVD-jem so izdali tudi kompilacijo B-sidov (pesmi, ki niso pri\xc5\xa1le na album), iz prvih dveh albumov, kot tudi avdio posnetke iz koncerta v Le Zenithu. Imenovala se je Hullabaloo Soundtrack.\n_START_SECTION_\nAbsolution (2003-2005)\n_START_PARAGRAPH_\nTretji album skupine, Absolution (producenti Rich Costey, Paul Reeve in John Cornfield), je bil izdan septembra, leta 2003, in je hitro postal prvenec v Veliki Britaniji. Na albumu se je zna\xc5\xa1el tudi prvi hit skupine Muse, ki je bil vklju\xc4\x8den med top 10 hitov, imenovan Time Is Running Out, med top 20 hitov pa so bile uvr\xc5\xa1\xc4\x8dene pesmi Hysteria, Sing for Absolution in Butterflies and Hurricanes. _NEWLINE_Muse so kmalu za\xc4\x8deli svetovno turnejo, ki je trajala pribli\xc5\xbeno eno leto, Muse pa so igrali po Avstraliji, Novi Zelandiji, Kanadi, ZDA in v Evropi, v Franciji. Del turneje v ZDA se je za\xc4\x8del precej dramati\xc4\x8dno, saj se je Bellamy med igranjem v Atlanti, medtem ko je skakal po odru, s kitaro vdaril po glavi ter si presekal brado. Turneja se je nekaj dni za incidentom nadaljevala._NEWLINE_Skupina je leta 2004 igrala tudi na najve\xc4\x8djem open-air festivalu v Angliji, Glastonburyju. Skupina je po koncertu dejala, da je bil koncert najbolj\xc5\xa1i koncert njihovih \xc5\xbeivljenj. Howardov o\xc4\x8de, William Howard, ki se je udele\xc5\xbeil koncerta, je umrl za posledicami sr\xc4\x8dnega infarkta kmalu po koncertu. Bellamy je dejal, da so z Howardom pre\xc5\xbeiveli en teden na samem, mu stali ob strani ter ga potola\xc5\xbeili. Kasneje so nadaljevali s turnejo. Dobili so dve MTV Europe nagradi za najbolj\xc5\xa1o alternativno skupino ter Q nagrado za najbolj\xc5\xa1i nastop v \xc5\xbeivo. Prav tako so za najbolj\xc5\xa1i nastop v \xc5\xbeivo dobili nagrado Brit. Julija 2005 so Muse bili del Live Aid 8 v Parizu._NEWLINE_Leta 2003 je skupina to\xc5\xbeila podjetje Nestl\xc3\xa9, ki je uporabila njihovo pesem Feeling Good v reklami za Nescaf\xc3\xa9, brez njihovega dovoljenja. Denar, ki so ga dobili od to\xc5\xbebe so donirali dobrodelnem podjetju Oxfam._NEWLINE_Aprila 2005 je bil izdan neuradni DVD z biografijo Muse, imenovan Manic Depression, ni pa vseboval glasbe skupine. Band ni bil udele\xc5\xbeen v projekt, ter ga ni izdal pod njihovo taktirko. 12 Decembra, leta 2005, pa so Muse izdali lasten DVD, z imenom Absolution Tour. Uradna izdaja je vsebovala urejene in zmontirane videoposnetke vrhuncev iz nastopa na Glastonburyju leta 2004, kot tudi posnetke iz koncerta v Earls Courtu v Londonu, Wembley Areni ter Wiltern Theatru v Los Angelesu._NEWLINE_Album Absolution je s\xc4\x8dasoma v ZDA dobil zlato plo\xc5\xa1\xc4\x8do.\n_START_SECTION_\nBlack Holes and Revalations in HAARP (2006 \xe2\x80\x93 2008)\n_START_PARAGRAPH_\nLeta 2006 so Muse izdali nov \xc4\x8detrti album z naslovom Black Holes and Revalations, ki so ga Muse producirali skupaj z Richom Costeyem. Naslov albuma in teme v albumu so rezulat navdu\xc5\xa1enja skupine nad znanstveno fantastiko in politi\xc4\x8dnim nasiljem._NEWLINE_Album je pristal na prvem mestu v Zdru\xc5\xbeenem Kraljestvu, ve\xc4\x8dini Evrope ter v Avstraliji. Prav tako je bil uspe\xc5\xa1en v ZDA, kjer je dosegel deveto mesto na lestvici Billboardovih 200 najbolj\xc5\xa1ih albumov._NEWLINE_Pred izidom albuma je skupina imela nekaj promocijskih nastopov na televiziji. Z za\xc4\x8detkom turneje Black Holes in Revalations, ki se je za\xc4\x8dela nekaj dni pred izidom albuma, so za\xc4\x8deli z nastopi po nekaterih ve\xc4\x8djih festivalih. Glavno turnejo so za\xc4\x8deli v ZDA konec julija do za\xc4\x8detka avgusta 2006. Po zadnjem nastopu poleti so za\xc4\x8deli evropsko turnejo, ki je vklju\xc4\x8devala ve\xc4\x8djo turnejo po arenah v Zdru\xc5\xbeenem Kraljestvu._NEWLINE_Album Black Holes adn Revalations je bil nominiran za nagrado Mercury Music Price leta 2006, vendar so zgubili ko so jih premagali skupina Arctic Monkeys. Album pa je prejel platinasto nagrado Europe po prodaji miljon kopij po Evropi. Prvi singel, Supermassive Black Hole je bil izdan in navoljo za prenos maja 2006, v prihajajo\xc4\x8dih mesecih pa so ga nasledile generalne izdaje singla, vse pred izdajo albuma. Avgusta 2006 so Muse imeli nastop v studijih Abbey Road za oddajo Live from Abbey Road. _NEWLINE_Drug single iz albuma, pesem Starlight, je bila izdana septembra 2006. Tretji single, Knights of Cydonia, je bil izdan na obmo\xc4\x8dju ZDA samo za radije \xc5\xbee junija 2006, ter kasneje na obmo\xc4\x8dju Velike Britanije novembra istega leta. \xc4\x8cetrti single, Invincible, je bil izdan aprila leta 2007, zadnji single, Map of the Problematique pa je bil izdan le za digitalni prenos junija 2007, ko so imeli koncert na stadionu Wembley v Londonu._NEWLINE_Muse so za turneje porabili November in ve\xc4\x8dino Decembra 2006, ko so imeli turnejo po Evropi z britansko zasedbo Noisettes, ki je bila njihova predskupina. Turnejo so nadaljevali po Avstraliji, Novi Zelandiji in jugovzhodni Aziji v za\xc4\x8detku leta 2007, ko so se poleti, istega leta, vrnili v Anglijo. Februarja 2007 so Muse prejeli drugo Brit nagrado za najbolj\xc5\xa1o britansko "live" zasedbo. 16. in 17. junija 2007 so Muse odigrali dve razprodani no\xc4\x8di na takrat novo-prenovljenem Wembley stadionu v Angliji. S tem so postali prvi glasbeniki ki so kadarkoli razprodali nov Wembley. Oba koncerta sta bila posneta za njihov DVD/CD z naslovom HAARP, ki je bil izdan 17. marca 2008 v Zdru\xc5\xbeenem Kraljestvu in 1. aprila 2008 v ZDA. V ZDA ga je revija NME imenovala kot 40. najbolj\xc5\xa1i koncertni album v zgodovini._NEWLINE_Turnejo po Evropi so nadaljevali julija 2007, preden so se vrnili v ZDA avgusta 2007 kjer so Muse igrali v razprodani dvorani Madison Square Garden v New Yorku. Igrali so tudi ve\xc4\x8d festivalov kot so Austin City Limits, kjer so bili glavna to\xc4\x8dka, Oktobra 2007, pa so igrali na festivalu Vegoose, s skupinami kot so Rage Against the Machine, Daft Punk in Queens of the Stone Age. Muse so nadaljevali turnejo v vzhodni Evropi, Rusiji in Skandinaviji preden so se vrnili v Avstralijo in Novo Zelandijo. Zadnji nastop turneje Black Holes and Revalations je bil na vsakoletnem koncertu KROQ Almost Acoustic Christmas, ki ga prireja znan ameri\xc5\xa1ki radio KROQ. Marca 2008 so imeli nastope v Dubaju, Johannesburgu in Cape Townu, 12. aprila istega leta pa so imeli "one-off" koncert v Royal Albert Hall-u v Londonu za pomo\xc4\x8d pri organizaciji dobrodelni organizaciji Teenage Cancer Trust._NEWLINE_6. junija 2008 so Muse imeli nastop na festivalu Rock in Rio v Lizboni s skupinami kot so Kaiser Chiefs, The Offspring in Linkin Park. 13. avgusta so igrali tudi v Maralay Parku v Dublinu. Nekaj dni pozneje so Muse bili glavna to\xc4\x8dka na V Festivalu v Chelmsfordu 16. avgusta in Staffordshire-u 17. avgusta. 25. septembra 2008 so vsi trije \xc4\x8dlani dobili \xc4\x8dasten doktorat iz umetnosti iz strani Univerze v Plymouthu zaradi njihovega prispevanja k moderni glasbi.\n_START_SECTION_\nThe Resistance (2009 \xe2\x80\x93 2011)\n_START_PARAGRAPH_\nOd septembra 2008 do septembra 2009 so Muse izdelovali njihov peti studijskem albumu imenovanem The Resistance, ki je bil posnet pri jezeru Como v Italiji, kjer je Matt imel osebni studio. Na za\xc4\x8detku snemanja so za produciranje \xc5\xbeeleli najeti znanega producenta Ricka Rubina vendar so ga kmalu zavrnili, in album producirali sami s pomo\xc4\x8djo Adriana Bushbyja. Bellamy se je sarkasti\xc4\x8dno zahvalil Rubinu da jih je nau\xc4\x8dil kako se album ne producira. Po omembah, ki so pri\xc5\xa1le konec leta 2008, da se leta 2009 obeta nov album, so marca 2009 Muse na njihovem Twitter profilu objavili ime albuma, izdali so tudi tri videoposnetke iz snemanja v studiu. Med snemanjem albuma je Wolstenholme \xc5\xa1el na rehabilitacijo saj je bil alkoholik. Prvi single, United States of Eurasia, je bil izdan 21. julija 2009, v sklopu projekta "Eurasia" ki ga je organizirala skupina, kjer so obo\xc5\xbeevalci po Evropi iskali USB klju\xc4\x8dke z del\xc4\x8dki pesmi. Drug single, Uprising, je bil izdan 4. avgusta 2009. Novembra 2009 je bil izdan tretji single Undisclosed Desires, predzadnji single, Resistance, je bil izdan februarja 2010. Aprila 2010 so kot single izdali tudi zadnje tri pesmi albuma, imenovane Exogenesis Symphony. Album je bil izdan 14. septembra 2009. _NEWLINE_Turneja za album The Resistance se je za\xc4\x8dela septembra 2009 z njihovim dolgo-pri\xc4\x8dakovanim nastopom v mestu Teignmouth v Devonu, vklju\xc4\x8devala pa je njihove nastope na ve\xc4\x8djih festivalih kot so Coachella, kjer so bili glavna to\xc4\x8dka, in nastop na stadionu Wembley leta 2010, kot tudi to da so bili predskupina U2 na njihovi znani 360 turneji po svetovnih stadionih. Januarja 2010 so Muse bili glavna to\xc4\x8dka tudi na festivalu Big Day Out v Avstraliji in Novi Zelandiji, ter na Glastonburyju 2010, kjer so bili glavna to\xc4\x8dka in so nastopali z glasbenimi to\xc4\x8dkami kot so Gorillaz in Stevie Wonder. Na odru se jim je pridru\xc5\xbeil tudi kitarist skupine U2, The Edge za pesem Where the Streets Have No Name, ko je pevec Bono moral preklicati nastop U2 na istoimenskem festivalu zaradi po\xc5\xa1kodbe hrbta Istega leta so bili tudi glavna to\xc4\x8dka na festivalu Oxegen, kjer so nastopali z izvajalci kot so Arcade Fire in Eminem. Aprila 2010 je skupina napovedala ve\xc4\x8d datumov za njihovo takrat najdalj\xc5\xa1o turnejo po ZDA, ki je segala od septembra do novembra 2010._NEWLINE_Maja 2010 so izdali tudi njihov single Neutron Star Collision (Love is Forever), za film Twilight Saga: Eclipse, \xc4\x8deprav jim, po besedah skupine, film ni pri srcu. Za njihove nastope v \xc5\xbeivo so 2. julija 2010 Muse dobili nagrado O2 Silver Clef iz strani Briana Maya in Rogerja Taylorja iz skupine Queen. Taylor je skupino opisal kot "verjetno najbolj\xc5\xa1i "live" akt na svetu"._NEWLINE_Septembra 2010 so Muse dobili nagrado iz strani MTV Video Music Awards v kategoriji najbolj\xc5\xa1i posebni efekti za njihov videospot za single Uprising. 21. novembra 2010 so Muse odkorakali domov z nagrado American Music Awards za najljub\xc5\xa1ega izvajalca v kategoriji alternativnega rocka. 2. decembra 2010 so bili nominirani za tri Grammy nagrade, od tega so dobili eno, za najbolj\xc5\xa1i rock album The Resistance. _NEWLINE_Ker so Muse imeli velik "airplay" po radijskih postajah v ZDA so Muse bili razgla\xc5\xa1eni za Billboard izvajalec leta 2010 v kategoriji alternativnega rocka s pesmimi Uprising, Resistance in Undisclosed Desires, kjer so zasedle 1., 64. in 49. mesto na Billboardovi lestvici ob koncu leta. 30. julija 2011 so Muse bili predskupina za skupino Rage Against the Machine na njihovem edinem nastopu leta 2011 v Los Angelesu na festivalu L.A. Rising. Izbrali so jih Rage Against the Machine sami, igrali pa so tudi Rise Against, Lauryn Hill, Immortal Technique in El Gran Silencio. 13. avgusta 2011 so Muse bili glavna to\xc4\x8dka festivala Outside Lands v San Franciscu, istega meseca pa so tudi bili glavna to\xc4\x8dka na festivalih Reading in Leeds, kjer so praznovali 10. obletnico drugega albuma Origin of Symmetry. Za to prilo\xc5\xbenost so na obeh koncertih festivalov zaigrali vse pesmi iz albuma Origin of Symmetry kot si sledijo na albumu. Avgusta istega leta so Muse bili glavna to\xc4\x8dka tudi na festivalu Lollapalooza v Chicagu.\n_START_SECTION_\nThe 2nd Law in Live at Rome Olympic Stadium (2012 \xe2\x80\x93 2014)\n_START_PARAGRAPH_\nPeti album, The 2nd Law, so izdelovali od oktobra 2011 do avgusta 2012. Sneman je bil v studijih Capitol v Los Angelesu, Shangri La v Malibuju in AIR Studios v Londonu. 14. Decembra 2011 je basist Wolstenholme v intervjuju povedal da bo nov album nekaj radikalno druga\xc4\x8dnega od prej\xc5\xa1njih albumov in da bo na nek na\xc4\x8din potegnil \xc4\x8drto nad obdobjem ki so ga imeli prej. Na albumu je pri pesmi Follow Me sodeloval tudi angle\xc5\xa1ki elektronski trio Nero, pri pesmi Panic Station, pa je trobento v pihalni zasedbi igral Brad Haywood, ki je igral tudi na pesmi Suprestition, pevca in glasbenika Stevieja Wonderja. Aprila 2012 je v intervjuju Bellamy povedal da so v procesu izdelovanja novega albuma, po njegovih besedah so glavni vplivi na album bili francoski house duo Justice, in angle\xc5\xa1ka elektro-rock skupina Does It Offend You, Yeah? \xc4\x8deprav se na albumu nahaja veliko glasbenih slogov, od funk glasbe do dubstep in hard rock glasbe. Dve pesmi na albumu, Save Me in Liquid State je zapel Wolstenholme, govorita pa o njegovi izku\xc5\xa1nji in borbi z alkoholizmom. Tudi ta album, tako kot The Resistance, so Muse sproducirali sami s pomo\xc4\x8djo Adriana Bushbyja. 6. junija 2012 so Muse izdali napovednik za nov album imenovan The 2nd Law skupaj z uro ki od\xc5\xa1teva dni do izida albuma._NEWLINE_Naslovi pesmi iz albuma so bii izdani 13. julija 2012. Prvi single iz albuma, Survival, je bila uradna himna za Londonske poletne Olimpijske igre leta 2012. Drug single, Madness, je bil izdan Avgusta 2012. Album so prvotno nameravali izdati septembra 2012, vendar so izid prestavili za en teden, tako je album bil izdan 1. oktobra po vsem svetu in 2. oktobra v ZDA. Dosegel je prvo mesto na angle\xc5\xa1kih lestvicah in drugo na ameri\xc5\xa1kih. Pesem Madness je bila nominirana v kategoriji za najbolj\xc5\xa1o rock pesem, album pa je bil nominiran za najbolj\xc5\xa1i rock album na 55. Grammyjih leta 2013. S singlom Supremacy, so Muse tudi otvorili Brite 2013, kjer so nastopali z orkestrom. Izdali so \xc5\xa1e dva singla, Follow Me in Panic Station. Pesem The 2nd Law: Isolated System je bila uporabljena tudi v filmu World War Z, kjer je bila glavna pesem. Pesem sta po besedah Brada Pitta, ki je igral glavno vlogo v filmu, izbrala re\xc5\xbeiser in on saj sta \xc5\xbeelela imeti podobno vzdu\xc5\xa1je kot ga je dala pesem Tubular Bells izvajalca Mika Oldfielda v filmu The Exorcist. Zraven omenjene pesmi je bila v filmu v odjavni \xc5\xa1pici uporabljena tudi pesem Follow Me. Muse so tudi imeli konecrt na svetovni premieri filma v Londonu leta 2013._NEWLINE_The 2nd Law turneja je potekala po evropi leta 2012 in po ZDA leta 2013, poleti, istega leta, pa so imeli tudi turnejo po ve\xc4\x8djih evropskih stadionih z naslovom Unsustainable Tour kjer so imeli eno izmed najve\xc4\x8djih produkcij do sedaj. Muse so 29. novembra, leta 2013, izdali njihov \xc4\x8detrti "live" DVD/CD, imenovan Live at Rome Olympic Stadium, ki je bil sneman na olimpijskem stadionu v Rimu 6. julija 2013. To je bil tudi prvi koncert sneman v 4K resoluciji. Leta 2014 so Muse igrali kot glavne to\xc4\x8dke na nekaterih ve\xc4\x8djih svetovnih festivalih kot so Coachella in Lollapalooza. V tem \xc4\x8dasu je Matt trpel za laringitisom, vendar je kljub nasvetom zdravnikom vseeno odpel koncerte pri katerih je prilagodil vokal takratnim omejenim sposobnostim. Na teh festivalih so odigrali tudi cover pesmi Lithium od Nirvane, v \xc4\x8dast Kurtu Cobainu ki je imel leta 2014 20. obletnico smrti.\n_START_SECTION_\nSimulation Theory (2017- )\n_START_PARAGRAPH_\nLeta 2017 so po nekajmese\xc4\x8dni pavzi izdali nov single z naslovom Dig Down, ki je bil napisan le mesec in pol pred izidom. Z izdajo singla so nadaljevali tudi s turnejo, tokrat po ameri\xc5\xa1kih amfiteatrih ter nekaj festivalih v ZDA ter v Evropi. Na turneji sta prisotni tudi predskupini 30 Seconds to Mars ter Pvris._NEWLINE_V vseh intervjujih, ki jih je imel Bellamy, je dejal, da bo single Dig Down del novega albuma._NEWLINE_V letu 2018 so, pred izdajo albuma samega, izdali 4 dodatne pesmi, Thought Contagion (izdan pozimi, kot single), Something Human (izdan poleti, prav tako kot single; napovednik je bil predvajan v kinematografih takoj po filmu Drones), The Dark Side in Pressure (v septembru; oba nista bila izdana kot singla ampak zgolj kot digitalni prenosi)_NEWLINE_Z izdajo The Dark Side so razkrili tudi vrstni red pesmi, ime albuma, omogo\xc4\x8dili pa so tudi prednaro\xc4\x8dila navadnega CD-ja, deluxe CD-ja, super deluxe paketa (ki vsebuje knji\xc5\xbeico, dve vinilki in dva CD-ja), avdio kasete in vinilke, z izdajo Pressure pa so razkrili prva mesta, ki jih bodo obiskali med turnejo, ki se za\xc4\x8denja Februarja letos v ZDA. Turneja vklju\xc4\x8duje tudi njihov prvi nastop (in Sloveniji najbli\xc5\xbeji) v avstrijskem Gradcu, natan\xc4\x8dneje v dvorani Stadthalle._NEWLINE_9. Novembra 2018 so izdali celoten album Simulation Theory v treh razli\xc4\x8dicah; navadni, deluxe in super deluxe. Za celoten potek nastajanja albuma je bil odgovoren Rich Costey, ki je z Muse sodeloval na vsakem albumu od leta 2004, z izjemo The Resistance. Album so, po albumu Drones, kjer je produkcijo v celoti prevzel Mutt Lange, spet producirali Muse sami, z pomo\xc4\x8djo Costeya, kljub temu pa so uporabili nekaj dodatnih producentov, to so Timbaland (Justin Timberlake, Jay-Z), Shellback (Maroon 5, Taylor Swift) in Mike Elizondo (Twenty One Pilots, Eminem). _NEWLINE_Slikovni material za album je ustvaril Kyle Lambert, znan angle\xc5\xa1ki ilustrator in grafi\xc4\x8dni oblikovalec, ki je oblikoval posterje, in \xc5\xbee od za\xc4\x8detka sodeluje pri grafi\xc4\x8dni podobi in dizajnu Netflixove serije Stranger Things, pri kateri sta pred nekaj leti pri digitalnem dizajnu sodelovala tudi Tom Kirk, video producent Muse \xc5\xbee od nastanka, in Simon Bennett, dolgoletni oblikovalec njihovih video vsebin. Slikovni material za deluxe razli\xc4\x8dico pa je oblikoval Paul Shiffer, ki je znan po njegovem delu kot oblikovalec in ilustrator filmskih posterjev za Marvel in Star Wars. _NEWLINE_Do zdaj so opravili manj\xc5\xa1o promocijsko turnejo, ki je vklju\xc4\x8devala nastope po ameri\xc5\xa1kih in evropskih TV oddajah (Jimmy Kimmel Live, Taratata...), bo\xc5\xbei\xc4\x8dnih enodnevnih festivalih v ZDA, opravili pa so tudi par samostojnih nastopov. _NEWLINE_Januarja 2019 so pod okriljem Spotify-ja izdali tudi studijsko priredbo Hungry Like the Wolf (v originalu od Duran Duran) in izvedbo Pressure. Obe pesmi so posneli med jesenskimi vajami v studijih "AIR Studios" v Londonu.\n_START_SECTION_\nGlasbeni slog\n_START_PARAGRAPH_\nMuse v njihov zna\xc4\x8dilen in edinstven zvok me\xc5\xa1ajo glasbene sloge in elemente razli\xc4\x87nih glasbenih \xc5\xbeanrov kot so elektronika, klasi\xc4\x8dna glasba, hard rock, progresiven rock in metal ter mnogi drugi. Njihov stil nekateri uvr\xc5\xa1\xc4\x8dajo tudi v space rock. Allmusic je njihov glasbeni slog opisal kot fuzijo progresivnega rocka, glama in ekspreimentiranja po slogu skupine Radiohead. Howard je rekel da veliko skupin \xc5\xbee me\xc5\xa1a razli\xc4\x8dne glasbene sloge in meni da je me\xc5\xa1anje in diverziteta glasbenih slogov postala \xc5\xbee mainstream zadeva.\n_START_SECTION_\nStilisti\xc4\x8dne spremembe\n_START_PARAGRAPH_\nNa prvem albumu Showbiz (1999) so Muse bili po besedah Howarda osredoto\xc4\x8deni na indie rock, ljudje pa so jih primerjali s skupinami kot so Radiohead. Na drugem albumu, Origin of Symmetry (2001), ki je nastajal na njihovi turneji z Foo Fighters in Red Hot Chilli Peppers leta 2000 so zato hoteli spremeniti, raz\xc5\xa1iriti in izbolj\xc5\xa1ati njihov slog v nekaj bolj edinstvenega, nekaj bolj progresivnega in agresivnega. Wolstenholme je leta 2000 v intervjuju dejal da ne vidi razlike med la\xc5\xbejim in te\xc5\xbejim materijalom saj bi te\xc5\xbeji materijal lahko bil \xc5\xa1e te\xc5\xbeji in agresivnej\xc5\xa1i, in tudi to je bil njihov namen. Tretji album, Absolution (2003) je nadaljeval v slogu drugega albuma, vendar se na tem albumu pojavlja nekaj \xc5\xa1e te\xc5\xbejih pesmi kot na prej\xc5\xa1njem, eksperimentirali pa so tudi z elektronsko glasbo in orkestralno glasbo z vplivei skupine Queen, pa tudi z razli\xc4\x8dnimi drugimi glasbenimi stili. Na \xc4\x8detrtem albumu, Black Holes and Revalations (2006) so veliko bolj osredoto\xc4\x8deni na glasbo v stilu space rocka, pojavlja se veliko elektronskih elementov, kljub temu pa \xc5\xa1e ohranja trdoto z elementi kitare, basa in bobnov. Vplive za album so \xc4\x8drpali od skupin kot so Depeche Mode, pa tudi te\xc5\xbejih noise rock skupin kot so Lighting Bolt. Prav tako je mo\xc5\xbeno zaznati vplive tradicionalnih skladb bli\xc5\xbenjega vzhoda in Azije. Kitarist skupine Queen, Brian May, je skupino pohvalil kot izredne glasbenike ki pustijo da se poka\xc5\xbee njihova norost pri nastajanju glasbe. Na petem albumu, The Resistance (2009) so Muse v elektronske elemente za\xc4\x8deli \xc5\xa1e bolj vklju\xc4\x8devati orkestralno glasbo, \xc4\x8deprav se na albumu pojavi glasba s kitarami, basom in bobnih se veliko glasbe giblje okoli orkestralne in elektronske glasbe. Na albumu je najbolj \xc4\x8dutiti vpliv skupine Queen in raznih skladateljev klasi\xc4\x8dne glasbe._NEWLINE_\xc5\xa0esti album, The 2nd Law (2012) je verjetno najbolj eksperimentalen album skupine, na njem se nahajajo elementi funka, dubstep glasbe, elektronske glasbe, filmske glasbe, orkestralne rock glasbe in tudi metal ter flamenko glasbe. Na glasbo iz The 2nd Law so najbolj vplivali izvajalci Queen in Led Zeppelin (na pesmih Supremacy in Survival), Depeche Mode (Madness), Skrillex in Nero (The 2nd Law: Unsustainable in Follow Me), Michael Jackson in Stevie Wonder (Panic Station) pa tudi skladatelj filmske glasbe Hans Zimmer (The 2nd Law: Isolated System), ki je Bellamyja tudi povabil v njegov studio. Album vsebuje tudi dve pesmi ki ju je napisal in odpel basist Wolstenholme, Save Me in Liquid State, na katere je po njegovih besedah najbolj vplivala skupina Beach Boys, predvsem na pesem Save Me, \xc4\x8dutiti pa se da tudi vpliv skupine Queens of the Stone Age na pesmi Liquid State._NEWLINE_Na sedmem albumu, Drones (2015) so se Muse \xc5\xbeeleli vrniti nazaj na prvoten na\xc4\x8din komponiranja in pisanja pesmi, kot trio, saj so po njihovih besedah, predvsem pri pisanju zadnjih dveh albumov, najve\xc4\x8d \xc4\x8dasa pre\xc5\xbeiveli v kontrolni sobi za sintisajzerji in niso posvetili dovolj \xc4\x8dasa "jammanju", kot so to storili za album Drones, ki so ga napisali kot trio, s pomo\xc4\x8djo "jama", v kleti pri Bellamyju doma. Na albumu se da \xc4\x8dutiti vplive skupin kot so Rage Against the Machine (Reapers), The Doors (Psycho), Pink Floyd (Aftermath, The Globalist) in Queen (Defector), album pa vsebuje tudi elemente iz starej\xc5\xa1ih albumov. Na albumu se pojavi tudi "riff" ki so ga Muse igrali kot outro na raznih nastopih \xc5\xbee od leta 1999, nikoli pa ga niso uporabili v pesmi do sedaj, ko se pojavi na pesmi Psycho._NEWLINE_Po besedah Bellamyja so z albumum Drones potegnili \xc4\x8drto pod dolo\xc4\x8denim obdobjem glasbenega sloga ki so ga izvajali nekaj let, v intervjuju z revijo Q je povedal da bodo z naslednjo izdajo materijla, ko bo ta naret, najverjetneje spremenili pristop pisanja in snemanja pesmi, uporabili bodo ve\xc4\x8d elektronskih elementov, orkestrskih elementov in bodo spet za\xc4\x8deli eksperimentirati z glasbenimi slogi in raznimi in\xc5\xa1trumenti, spremenili pa bodo najverjetneje tudi izdajo materiala.\n_START_SECTION_\nPristop h glasbi\n_START_PARAGRAPH_\nVeliko pesmi je znana po Bellamyjevi uporabi falsetta, vibrata in elementov, na katere je vplival znan vokalist in glasbenik Jeff Buckley. Kot pianist, Bellamy pogosto vklju\xc4\x8duje tehniko zlomljenih akordov, arpeggie na veliko pesmih kjer je glavna podlaga klavir. Ve\xc4\x8dina vplivov na njegov na\xc4\x8din pisanja in igranja se pripisuje skladateljem kot so Sergei Rachmaninoff, Pyotr Tchaikovsky, Hector Berlioz, Ludwig van Beethowen, Franz Lizst in Frederic Chopin._NEWLINE_V veliko pesmih je glavni motiv tudi bas kitara, kitara pa poskrbi le za dodatno plast h glasbi. Pri basu se najve\xc4\x8dkrat pojavljajo efekti kot so fuzz in distortion, v\xc4\x8dasih pa je zamenjan ali pa povdarjen s sintisajzerji (kot je to na pesmih Plug in Baby, Dead Inside in Hysteria). Bas v\xc4\x8dasih igra tudi vi\xc5\xa1je tone. Matt ima v kitaro vgrajenih tudi ve\xc4\x8d efektov kot so fuzz factory in Kaoss pad, s katerim lahko dosega razne psihadeli\xc4\x8dne kitarske efekte ki se uporabljajo v \xc5\xbeivo, v\xc4\x8dasih pa tudi v studiu, kontrolirajo lahko Whammy pedal ali pa Korgov Kaoss pad._NEWLINE_Kot kitarist Matt ve\xc4\x8dkrat uporablja razne efekte ki vplivajo na "pitch", to je najve\xc4\x8dkrat Whammy pedal. Izvajalca ki sta najbolj vplivala na njegov zvok in slog igranja so Tom Morello in Jimi Hendrix, podporo pa daje tudi vpliv latinske in \xc5\xa1panske glasbe, saj se je Matt v mladih letih u\xc4\x8dil igrati na klasi\xc4\x8dno kitaro._NEWLINE_V zadnjih letih Bellamy omenja, da ima ob\xc4\x8dutek, da kitara kot glavni in\xc5\xa1trument v glasbi, izumira, zato je za zadnji album uporabil kitaro v ve\xc4\x8dini pesmi bolj kot plast in teksturo.'